Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 198

a) A lottó és más szerencsejátékok matematikusszemmel 1 óra Matematikai szempontból az optimális megoldás: szervezni és nem játszani kell a szerencsejátékokat. Mi az államilag szervezett lottó szerepe? A sport támogatása. Csak a bevétel viszonylag kis része képezi a nyereményalapot. Nem érdemes pénzkeresetben reménykedni. A játékosok a játék élményét, izgalmát kapják, ezért fizetnek – beszélgetés. Kiemelt kompetenciák A matematikán kívül is eredményesen alkalmazható gondolkodási módszerek ismerete (például az esetek, lehetőségek szétválasztása és gondos végigkövetése). Kulcskompetenciák Anyanyelvi kommunikáció: helyzetnek megfelelő, meggyőző érvelés, kritikus és építő jellegű párbeszédre való törekvés. Kiemelt fejlesztési feladatok Énkép, önismeret Műveltségi területek Életvitel és gyakorlati ismeretek

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes